|  |
| --- |
| Description: Description: Description: Description: Description: Description: Description: Description: logo nepal sarkar.png  लिखु तामाकोशी गाउँपालिका  **स्थानीय राजपत्र**  खण्डः ४ संख्याः १४ मितिः २०७७\०६\१९  भाग–२  लिखु तामाकोशी गाउँपालिका |

|  |
| --- |
|  |

**लिखु तामाकोशी गाउँपालिका ज्येष्ठ नागरिक परिचय-पत्र वितरण निर्देशिका, २०७७**

कार्यपालिकावाट पारित मिति २०७७।०६।१९ गते

प्रमाणिकरण मिति २०७७।०६।१९ गते

1. **परिचय :**

ज्येष्ठ नागरिकहरुलाई संरक्षण र सामाजिक सुरक्षा प्रदान गर्न तथा निजहरुमा रहेको ज्ञान, सीप, क्षमता र अनुभवको सदुपयोग गरी निजहरुप्रति श्रद्धा, आदर तथा सद्भभाव अभिवृद्धि गर्न साथै राज्यद्वारा तोकिएको सेवा एवम् सुविधाको उचित व्यवस्थापन गरी नेपालको संविधानको अनुसूची-८ को क्र.सं. १६ बमोजिमको कार्य गर्न लिखु तामाकोशी गाउँपालिका ज्येष्ठ नागरिक परिचय-पत्र वितरण निर्देशिका, २०७७ जारी गरिएको छ ।

1. **परिचय-पत्र वितरणका आधार :**

नेपालको संविधानको धारा ४१ मा उल्लेख भए बमोजिम ज्येष्ठ नागरिकको हक, ज्येष्ठ नागरिक सम्बन्धी नियमावली, २०६५ को नियम १५ अनुसार ज्येष्ठ नागरिकहरुलाई परिचय पत्र दिने व्यवस्था लगायत ज्येष्ठ नागरिक परिचय-पत्र वितरणका आधार हुनेछन् ।

1. **उद्देश्य :**
2. लिखु तामाकोशी गाउँपालिकाभित्र रहेका ज्येष्ठ नागरिकहरुको पहिचान गर्ने र स्थानीय तहदेखि नै ज्येष्ठ नागरिकहरुको लगत राख्ने ।
3. नेपालको संविधान अनुसार प्रदत्त ज्येष्ठ नागरिकहरुको हक अधिकार सुनिश्चित गर्न र ज्येष्ठ नागरिकको वर्गीकरण अनुसार सार्वजनिक सवारी साधन, सार्वजनिक कार्य, स्वास्थ्य सेवा, धार्मिक तथा सार्वजनिक स्थलमा ज्येष्ठ नागरिकलाई आवश्यक सेवा, सुविधा र सहयोग सरल रुपमा प्रदान गर्ने ।
4. प्रचलित ऐन, नियम अनुसार ज्येष्ठ नागरिकहरुलाई सामाजिक सुरक्षा, न्याय, अधिकार र समानता प्रदान गरी निजहरुमा रहेको ज्ञान, सीप, क्षमता र अनुभवको सदुपयोग गरी विकास प्रक्रियामा सहभागी गराउने ।
5. **लक्षित वर्ग :**
6. ज्येष्ठ नागरिक सम्बन्धी ऐन, २०६३ ले परिभाषित गरे अनुसारका साठी वर्ष उमेर पुरा गरेका सबै नेपाली नागरिकहरु ।
7. **ज्येष्ठ नागरिकको वर्गीकरण :**

१. ज्येष्ठ नागरिक सम्बन्धी नियमावली, २०६५ को नियम १४ को उपनियम (१) बमोजिम जेष्ठ नागरिकहरुको वर्गीकरण देहाय वमोजिम गरिएको छ :

क) सत्तरी वर्ष उमेर पूरा नगरेका ज्येष्ठ नागरिक,

ख) सत्तरी वर्ष उमेर पूरा गरेको वरिष्ठ ज्येष्ठ नागरिक,

ग) असहाय ज्येष्ठ नागरिक,

घ) अशक्त ज्येष्ठ नागरिक,

ङ) एकल ज्येष्ठ नागरिक ।

६. **परिचय-पत्र वितरणका मापदण्ड :**

**१.** ज्येष्ठ नागरिक सम्बन्धी नियमावली, २०६५ को नियम १५ बमोजिम साठी वर्ष उमेर पुगेको नेपाली नागरिकलाई मात्र ज्येष्ठ नागरिक परिचय-पत्र प्रदान गर्न सकिने छ ।

**७. ज्येष्ठ नागरिक परिचय-पत्रको ढाँचाः**

१. ज्येष्ठ नागरिक सम्बन्धी नियमावली, २०६५ को अनुसूची ३ बमोजिमको ढाँचालाई नै आधार मानी ज्येष्ठ नागरिक परिचय-पत्रको ढाँचा यस निर्देशिकाको अनुसूची १ बमोजिमको हुने छ । ज्येष्ठ नागरिक परिचय-पत्रको आकार (size) नेपाली नागरिकताको प्रमाण-पत्रको आकार बराबरको हुने छ ।

**८. परिचय-पत्र वितरण प्रक्रिया :**

१) ज्येष्ठ नागरिक परिचय-पत्र प्राप्त गर्न साठी वर्ष उमेर पुगेको ज्येष्ठ नागरिक स्वयम् वा निजको संरक्षकले सम्वन्धित वडा कार्यालय मार्फत लिखु तामाकोशी गाउँपालिकाका अध्यक्ष वा प्रमुख प्रशासकीय ‍अधिकृत समक्ष निवेदन दिनुपर्ने छ ।

२) निवेदनमा आफ्नो उमेर खुलेको नागरिकताको प्रमाण-पत्रको प्रतिलिपि र दुई प्रति अटो साइजको फोटो संलग्न हुनुपर्ने छ । यस प्रयोजनको लागि नागरिकताको प्रमाण-पत्रलाई आधार मानिने छ ।

३) ज्येष्ठ नागरिक परिचय-पत्र प्रदान गर्ने अधिकारी लिखु तामाकोशी गाउँपालिकाको प्रमुख प्रशासकीय अधिकृत वा निजले तोकेको कर्मचारी हुनेछ ।

४) परिचय-पत्र प्राप्त ज्येष्ठ नागरिकहरूको लगत तोकिए बमोजिमको ढाँचामा सफ्टवेयर प्रयोगमा नआउदासम्म अनुसूची २ को ढाँचामा राख्नु पर्ने छ ।

५) उपदफा ४ वमोजिम वाहेक सफ्टवयर वनीसकेपछि अनुसूची ३ को ढाँचामा सफ्टवरयरमा लगत राख्नु पर्ने छ ।

६) उपदफा ४ र ५ वमोजिम लगत राखी वार्षिक रुपमा प्रदेश र संघको सम्बन्धित मन्त्रालयमा जानकारी गराउनु पर्ने छ ।

७) ज्येष्ठ नागरिक परिचय-पत्रको प्रतिलिपि लिन सम्बन्धित प्रहरी कार्यालयको सिफारिस वा वडा कार्यालयको सिफारिस सहित लिखु तामाकोशी गाउँपालिकाको कार्यालयमा निवेदन पेस गर्नुपर्ने छ ।

**९. विविध :**

१) ज्येष्ठ नागरिक परिचय-पत्र वितरणका लागि सम्बन्धित लिखु तामाकोशी गाउँपालिकाले आफ्नो कार्यविधि आफै निर्धारण गर्ने छ ।

**अनुसूची १**

**निर्देशिकाको दफा ७ को उपदफा (१) सँग सम्बन्धित**

**ज्येष्ठ नागरिक परिचय-पत्र**

**अटो साइजको**

**फोटो**

प.प. नं :-

नाम थरः ............................................

ना.प्र.प.न.: ..........

ठेगानाः जिल्ला ........................गा.पा.: ...........................

वडा नं.: ............ टोल/गाउँ .........

उमेरः ........... लिङ्गः ...........

उपलब्ध छुट तथा सुविधाहरु : ...................................

पति/पत्नीको नाम : .........................................................

हेरचाह केन्द्रमा बसेको भए सोको विवरणः ..........................................................

संरक्षकको नाम, थर, सर्म्पक ठेगाना, मोवाइल नं. : ..................................................................................................................

रक्त समूह र रोग भए रोगको नाम र सेवन गरिएको औषधीको नाम ................................................................................................................

प्रमाणित गर्ने अधिकारीको :-

दस्तखत :

नाम थर :

पद :

कार्यालय :

अनुसूची-२

**निर्देशिकाको दफा ८ को उपदफा (४) सँग सम्बन्धित**

**जेष्ठ नागरिकको लगत किताव**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **सि.नं.** | **दर्ता मिति** | **परिचय पत्र नं.** | **जेष्ठ नागरिकको नाम, थर** | **स्थायी ठेगाना** | **ना.प्र.प.नं.** | **उमेर/जन्म मिति** | **लिङ्ग** | **पति/पत्निको नाम थर** | **संरक्षक** | **दस्तखत** | **फोटा** | **प्रमाणित गर्ने अधिकृत वा अधिकारी** |
| **१** |  |  |  |  |  |  |  |  |  |  |  |  |

अनुसूची-२

( **निर्देशिकाको दफा ८ को उपदफा (४) सँग सम्बन्धित** )

ज्येष्ठ नागरिकको व्यक्तिगत अभिलेख

ज्येष्ठ नागरिकको ब्यक्तिगत विवरण

क) ज्येष्ठ नागरिकको नाम, थर :

ख) बाबु तथा आमाको नाम :

ग) बाजे तथा बज्यैको नाम :

घ) जन्म मिति र स्थान :

ङ) ठेगाना :

अ) स्थायी ठेगाना : जिल्ला........... लिखु तामाकोशी गा.पा. ............वडा नं. ........टोल/गाउँ........ फोन.................... इमेल: ........................

आ) अस्थायी ठेगाना : ..............

च) लिङ्ग:

छ) स्वास्थ्य सम्बन्धी विवरण ( कुनै बिशेष रोग,शारीरिक अपाङ्गता वा कुनै दिर्घ रोग भए खुलाउने )

ज) नागरिकता:

1. ज्येष्ठ नागरिकको परिवार सम्बन्धी विवरण :

क)सगोललको छोरा, बुहारी , छोरी, नाति, नातिनीको,-

अ) नाम, थर र ठेगाना :

आ) सम्पति तथा आयस्ता सम्बन्धी विवरण :

ख)छुट्टीई भिन्न बसेको छोरा, बुहारी, छोरी नाति, नातिनीको,-

अ) नाम, थर र ठेगाना :

आ) सम्पति तथा आयस्ता सम्बन्धी विवरण :

ग ) हकवाला सम्बन्धी विवरण :

क्र.स. नाम,थर उमेर नाता व्यवसाय ठेगाना

१.

२.

घ ) अन्य पारिवारिक पृष्ठभूमि:

३.ज्येष्ठ नागरिकको शैक्षिक योग्यता र पेशागत दक्षता:

क)शैक्षिक योग्यता:

ख) पेशागत दक्षता:

ग) अनुभवको क्षेत्र:

४. ज्येष्ठ नागरिकको सम्पति विवरण :

क) चल सम्पति:

ख) अचल सम्पति: प्रमाणित गर्नेको,-

नाम, थर :

पद :

निकाय:

|  |
| --- |
| लिखु तामाकोशी गाउँपालिकाको बैठकवाट मिति २०७७/०६/१९ गते पारित यो कार्यविधि लिखु तामाकोशी गाउँ कार्यपालिकाको निर्णय वा आदेश र अधिकारपत्रको प्रमाणीकरण (कार्यविधि) नियमावली, २०७४ को नियम ३ को उपनियम ४ बमोजिम प्रमाणीकरण गर्दछु ।  (धनेन्द्र भुजेल)  प्रमुख प्रशासकीय अधिकृत  मिति २०७७/०६/१९ |